Сол календар - ćirilicom
**Sol kalendar** je predlog reforme kalendara *Jim Eikner*-a iz Austin-a, Texas. Odlikuje se godinom od 13 meseci, pri čemu prvih 12 meseci imaju po 28 dana, a poslednji (Decembar) ima 29 dana, odn. 30 u prestupnim godinama.

Meseci su imenovani isto kao u gregorijanskom kalendaru, osim što postoji i mesec zvani *Sol*, umetnut između Juna i Jula.

Svaki mesec *iste* godine počinje na isti sedmični dan, ali meseci obično počinju različitim sedmičnim danima u različitim godinama. Kalendar za sve mesece u 2008. (i svakoj drugoj godini koja počinje u utorak):

| Ned | Pon | Uto | Srd | Čet | Pet | Sub |
| --- | --- | --- | --- | --- | --- | --- |
|  |  | 1 | 2 | 3 | 4 | 5 |
| 6 | 7 | 8 | 9 | 10 | 11 | 12 |
| 13 | 14 | 15 | 16 | 17 | 18 | 19 |
| 20 | 21 | 22 | 23 | 24 | 25 | 26 |
| 27 | 28 | *29\** | *30\*\** |  |  |  |
|  |  |  |  |  |  |

* \* *29. Decembar*
* \*\* *U prestupnim godinama se dodaje 30. Decembar*

U 2008. svi meseci bi počinjali u utorak, a 2009. u četvrtak.

Trinaest meseci bi zauzimalo sledeće periode, po gregorijanskim datumima:

```
Januar   1. jan. - 28. jan.    Jul       16. jul - 12. avg.
Februar  29. jan. - 25. feb.   August    13. avg. - 9. sep.
Mart     26. feb. - 25. mar.*  Septembar 10. sep. - 7. okt.
April    26. mar. - 22. apr.   Oktobar   8. okt. - 4. nov.
Maj      23. apr. - 20. maj    Novembar  5. nov. - 2. dec.
Jun      21. maj - 17. jun     Decembar  3. dec.* - 31. dec.
Sol      18. jun - 15. jul
```

```
* Datumi od 25. marta do 3. decembra su za jedan manji u prestupnoj godini
```

Sol kalendar je adaptacija Međunarodnog fiksnog kalendara, koji ima svoje korene u Pozitivističkom kalendaru kojeg je predložio francuski filozof August Comte 1849. Kont je zamislio da meseci i dani budu nazvani po slavnim ljudima, ali Ajknerov kalendar ne sledi taj primer.

Ajknerov predlog se takođe razlikuje i po tome što njegov kalendar nije večan. Svake godine usled postojanja 29. (i 30.) Decembra, prvi Januar sledeće godine pada jedan (ili dva) sedmična dana kasnije nego prethodne godine. Ipak, unutar jedne godine, mesečni kalendari od Januara do Novembra su identični.

Pozitivistički i Međunarodni fiksni kalendar sugerišu dodavanje "prestupnog" dana, kako bi svaki mesec svake godine počinjao istim sedmičnim danom. Pošto se ovi "vankalendarski" dani ne računaju kao deo meseca ili sedmice, oni remete tradicionalni sedmični ciklus. Zbog toga se tim predlozima kalendara protive verske grupe koje drže bogoslužbu na određeni sedmični dan (kao jevreji, hrišćani i muslimani).

Odlike i prednosti
------------------

* Postavljanje novog meseca Sola na sredinu godine minimizuje sezonsko pomeranje tradicionalnih meseci
* Očuvana je standardna 7-dnevna nedelja/tjedan
* Skoro svi profesionalni računovodstveni sistemi nude opciju izveštaja u 13 perioda. Kompjuterski računovodstveni programi će se verovatno lako prilagoditi na 13 meseci
* Postavljanje jednog ili dva dodatna dana na kraju godine omogućava da svi meseci budu identični u svojih prvih 28 dana u pojedinačnoj godini

Spoljne poveznice
-----------------

(na engleskom:)

* Originalni članak na *calendars.wikia*
* Official page of the 13-month Sol Calendar
* Article on the 13-month Sol Calendar at *A New Calendar: Exploring Options for Calendar Reform*